b'\n_START_ARTICLE_\nFlyulykken i Superga\n_START_PARAGRAPH_\nFlyulykken i Superga skete onsdag den 4. maj 1949, hvor et fly med n\xc3\xa6sten hele Grande Torino-holdet (18 spillere) plus ledelse, journalister og bes\xc3\xa6tning om bord styrtede ned i Superga-bakkerne i n\xc3\xa6rheden af Torino. Alle 31 personer om bord blev dr\xc3\xa6bt._NEWLINE_Det italienske fodboldhold var p\xc3\xa5 vej hjem fra Jos\xc3\xa9 Ferreiras afskedskamp i Lissabon, da ulykken skete. Det var den st\xc3\xb8rste tragedie i italiensk sportshistorie, eftersom den kostede livet for et legendarisk hold, der havde vundet det italienske Serie A-mesterskab de seneste fire \xc3\xa5r i tr\xc3\xa6k (plus den sidste titel inden udbruddet af anden verdenskrig)._NEWLINE_Efter ulykken vandt Torino Calcio ikke titlen igen f\xc3\xb8r i s\xc3\xa6sonen 1975/76_NEWLINE_Kun \xc3\xa9n spiller fra holdets trup overlevede. Det var Sauro Tom\xc3\xa0, der ikke var taget med p\xc3\xa5 turen, fordi han var skadet. FC Barcelona-spilleren Ladislao Kubala skulle ogs\xc3\xa5 have v\xc3\xa6ret med p\xc3\xa5 flyveturen, men i sidste \xc3\xb8jeblik ombestemte han sig for at blive hjemme hos sin syge s\xc3\xb8n.'